Diari Oficial de la Generalitat Valenciana


Sumari del DOGV 9521, del 27-01-2023 (2023/485)

RESOLUCIÓ de 9 de gener de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/485


Data del document
:   09-01-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 9 de gener de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats. [2023/485]  
La Secretaria Autonòmica de Justícia i Administració Pública ha dictat les resolucions següents:  
  
- Resolució de 16 de desembre de 2022, de la secretària autonòmica de Justícia i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Terra d'Acolliment. Fundació de la Comunitat Valenciana», amb el número 659V, classificant-la de caràcter assistencial, sota la tutela del Protectorat que exerceix la Generalitat. El domicili de la fundació queda establit al carrer de la Senyera número 5, amb façana al carrer de sant Carles núm. 56, 46608 Albal (València).  
Fins i activitats:  
«La Fundació persegueix els fins següents:  
Mobilitzar la ciutadania per a l'acolliment, l'acompanyament, la protecció i la inserció de persones migrants i refugiats desprotegits i en situació de risc.  
Promoure la inclusió laboral, residencial i comunitària de les persones, que pateixen precarietat, exclusió i desprotecció administrativa.  
  
Establir aliances amb persones, associacions i institucions dels països d'origen de les migracions per a preveure les migracions, humanitzar-les i informar sobre el fet migratori.  
Crear les estructures oportunes per a formar a ciutadans en l'acolliment, la convivència intercultural, la resolució de conflictes i la solidaritat amb els països d'origen.  
Per al millor compliment dels seus fins, la Fundació pot realitzar, entre altres, les següents activitats:  
Defensa dels Drets Humans i els principis democràtics.  
El foment de la convivència ciutadana, la inclusió social.  
Enfortiment institucional, aliances, convenis, cooperació al desenvolupament tant públics com privats.  
Promoció del voluntariat, la ciutadania activa i el treball cívic.  
Lideratge i participació.  
Crear estructures i mecanismes per a una Escola del voluntariat  
Foment de la trobada i la interrelació entre els ciutadans del Sud i del Nord, promocionant les aliances i el treball en xarxa.  
Dur a terme accions de divulgació i difusió, donant a conéixer valors, situacions de necessitat i atenció, problemes i generació de consciència.  
Organització de debats i investigació sobre temàtiques rellevants a les àrees d'interés de la Fundació.  
Participació i lideratge en projectes nacionals i internacionals amb finançament tant públic com privada i de micromecenatge.  
Exercir les activitats econòmiques precises per al compliment dels fins.  
I, de manera genèrica, dur a terme quantes actuacions siguen conduents al millor assoliment dels seus fins.»  
Beneficiaris:  
  
«Article 10. Selecció de beneficiaris:  
L'actuació de la fundació haurà de beneficiar a col·lectivitats genèriques de persones.  
Sempre que siga precisa la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal a aquelles persones que formen part del sector de la població que puga ser atés conforme als objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat dels beneficiaris, ordre de petició i altres anàlegs. El Patronat podrà acordar els requisits específics de cada convocatòria i la composició, si fa el cas, de l'òrgan de selecció, els seus criteris d'actuació, els requisits i els mèrits a valorar.  
  
Ningú podrà al·legar, ni individual ni col·lectivament davant la Fundació o el seu Patronat dret cap al gaudi dels seus beneficis, abans que foren concedits, ni imposar la seua atribució a persones determinades»  
  
  
- Resolució de 23 de desembre de 2022, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada «Fundació La Nou de la Comunitat Valenciana», amb el número 131C, aquesta es classifica de caràcter social, sota la tutela del Protectorat que exerceix la Generalitat. El domicili de la Fundació queda establit en Partida dels Navarresos, Mas de Noguera, s/n, 12622 Caudiel (Castelló).  
  
Fins i activitats:  
«La Fundació persegueix els fins següents:  
Promoure en el medi rural valencià l'intercanvi, la cooperació i la comunicació entre persones, associacions i iniciatives que complisquen o tinguen com a objectiu portar a la pràctica els principis i objectius de la sostenibilitat i el benestar de la població.  
Contribuir a combatre la crisi ecològica del planeta mitjançant accions d'estudi i implantació que possibiliten l'adaptació i mitigació del canvi climàtic i la conservació de la biodiversitat.  
Treballar conjuntament amb diferents zones rurals, problemàtiques i reptes comuns per a establir relacions i sinergies creant xarxes.  
Fomentar les relacions de suport i de respecte mutu entre la ciutat i el medi rural. Desenvolupar experiències d'aprenentatge compartit a través d'aliances amb entitats o persones de tots dos àmbits.  
Donar suport a les iniciatives innovadores i creatives que promoguen alternatives enfront de la despoblació i la millora de la qualitat de vida dels espais rurals des d'una perspectiva de sostenibilitat ambiental.  
Proporcionar a persones, empreses i entitats sensibilitzades amb els fins de la Fundació, un vehicle de confiança perquè puguen participar de manera proactiva en la seua consecució. S'establiran diferents metodologies de col·laboració: voluntariat, aportacions econòmiques, i/o participació activa en projectes, formació o activitats.  
Afavorir iniciatives d'eficiència energètica mitjançant el consum d'energies renovables fomentant models d'autoconsum que respecten territori, paisatges i els seus habitants.  
Impulsar una educació conscienciadora, que forme a persones lliures i responsables amb capacitat crítica de prendre decisions en pro del benestar dels seus semblants, davant els reptes de la crisi ecològica i en favor d'un futur sostenible per al medi rural.  
Contribuir a implantar un sistema agroalimentari més just, saludable i sostenible.  
Fomentar la conservació del territori a través de l'agroecologia, l'ús de varietats tradicionals, i un consum de productes locals, de proximitat, de temporada i ecològics.  
Promoure la recuperació i valorització dels sabers i coneixements tradicionals. Complementar aquest coneixement amb la investigació i experimentació actual per a crear discursos rigorosos i crítics com a resposta a l'actual crisi ambiental. Impulsar la difusió i aplicació d'aquests sabers entre la joventut i potenciar les relacions intergeneracionals.  
  
Relacionar el coneixement rural amb iniciatives artesanes i artístiques que permeten l'enriquiment cultural.  
Fomentar l'economia social i el cooperativisme, així com la cooperació entre entitats, donant suport a projectes i iniciatives amb repercussió ambiental i social en el territori d'acord amb les finalitats de la Fundació.  
Fer possible, comptant amb l'experiència de Mas de Noguera com a punt de partida, l'existència d'una xarxa d'experiències innovadores i creatives que servisquen d'exemple i inspiració per al desenvolupament de formes de vida sostenibles.  
Recuperar i valorar elements de l'arquitectura tradicional, així com promoure l'arquitectura bioclimàtica.  
Promoure accions d'educació, sensibilització i cooperació internacional per al desenvolupament.  
Adoptar postures de responsabilitat en iniciatives i accions incorporant una mirada global i holística de la realitat, adoptant metodologies interdisciplinàries que incloguen aspectes com la justícia social, igualtat de gènere, benestar emocional, igualtat d'oportunitats, identitat cultural i lingüística, art i creativitat, inclusió social, i tots aquells que promoguen l'equitat relacional entre persones i naturalesa. Qualsevol d'aquests àmbits de treball pot constituir una finalitat en si mateixa de la Fundació.  
Per al millor compliment dels seus fins, la Fundació pot realitzar, entre altres, les activitats següents:  
Activitats que promoguen el coneixement del medi rural i el medi natural i la seua interacció amb la societat.  
Accions que busquen solucions davant la crisi ecològica i especialment contra el canvi climàtic i que contribuïsquen a un sistema agroalimentari just, sa i sostenible.  
Difondre, promoure i desenvolupar els Objectius de Desenvolupament Sostenible en l'àmbit d'actuació de la fundació.  
Campanyes de captació de fons per a la realització d'actuacions previstes, així com la seua distribució a iniciatives que complisquen els fins de la fundació i les condicions que el patronat aprove.  
Suport a iniciatives que vulguen desenvolupar-se en el medi rural que clarament siguen sostenibles, es posicionen en la pràctica contra el canvi climàtic, busquen l'equitat, la cooperació i el bé comú.  
Encoratjar i donar suport a estudis i projectes d'investigació concordes amb els fins de la fundació.  
Dissenyar, promoure i realitzar activitats formatives, així com accions de difusió i educació.  
Estudiar i experimentar teories contra la crisi ambiental com la teoria del decreixement.  
Impulsar accions que generen sinergies entre diversos agents de canvi.  
Difondre i donar suport a iniciatives inspiradores i demostratives que complisquen fins i valors de la fundació.  
Promocionar xarxes de comunicació, interrelació i actuació.  
Actuacions relacionades amb els fins de la Fundació, amb centres escolars, escoles i instituts, així com en les universitats i l'eixida laboral dels seus estudiants.  
Dissenyar i executar projectes presentats a diferents administracions.  
Cooperar amb altres entitats, especialment amb associacions i cooperatives en el desenvolupament de les actuacions que la Fundació inicie.  
Impulsar accions creatives que dinamitzen el medi rural per a un futur viu i sostenible.  
Activitats de recuperació, conservació i valoració de coneixements tradicionals i sabers rurals, tant com ben cultural i patrimoni immaterial com pel fet que podrien ser útils per a donar resposta a algun dels efectes de la crisi ecològica.  
Actuacions de recuperació de terres agrícoles abandonades tant per a camps de cultiu com per a la creació de bosc.  
Suport i desenvolupament d'accions amb la població local, especialment amb la comunitat educativa (estudiantat, famílies i docència), perquè estudien projecten i participen a aconseguir un futur sostenible per a les seues comunitats.  
Desenvolupar actuacions d'acompanyament entre el camp i la ciutat que permeten una relació de respecte i igualtat.  
Promoure accions de mediació en l'àmbit dels fins de la fundació.  
Realitzar i promoure tallers de futur.  
Fòrums de debat, investigació i difusió sobre possibles futures accions en l'àmbit de la sostenibilitat i l'ecodesenvolupament de les àrees rurals.  
Impulsar canals de comunicació per al foment del coneixement mutu i la cooperació entre agents de canvi.  
Actuacions que fomenten la igualtat d'oportunitats entre persones i entre territoris.  
Promoció de plans de voluntariat de suport mutu en l'àmbit dels fins de la fundació.  
Suport a iniciatives de joves en els camps relacionats amb els fins de la Fundació.  
Organitzar cursos, trobades, visites, fòrums de reflexió i debat, esdeveniments i qualsevol altra activitat en el compliment dels seus fins.  
Exercir les activitats econòmiques precises per al compliment dels fins.  
I de manera genèrica, dur a terme quantes actuacions siguen conduents al millor assoliment dels seus fins.»  
Beneficiaris:  
«Selecció de persones beneficiàries:  
L'actuació de la fundació haurà de beneficiar a col·lectivitats genèriques de persones.  
Sempre que siga precisa la delimitació de les persones beneficiàries, en casos com ara l'atorgament de beques o el finançament de projectes, la Fundació atendrà de manera principal als qui formen part del sector de la població que puga ser atés conforme als objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat, ordre de petició i altres anàlegs. El Patronat podrà acordar els requisits específics de cada convocatòria i la composició, si fa el cas, de l'òrgan de selecció, els seus criteris d'actuació, els requisits i els mèrits a valorar.  
Ningú podrà al·legar, ni individual ni col·lectivament davant la Fundació o el seu Patronat dret cap al gaudi dels seus beneficis, abans que foren concedits, ni imposar la seua atribució a persones determinades.»  
  
  
- Resolució de 23 de desembre de 2022, de la secretària autonòmica de Justícia i Administració Pública, de la Conselleria de Justícia, Interior i Administració Pública, es va acordar inscriure en el Registre de Fundacions de la Comunitat Valenciana, l'entitat denominada «Fundació Sant Hospital Residència de Torrevieja de la Comunitat Valenciana», amb el número 255A, aquesta es classifica de caràcter assistencial a la tercera edat, amb domicili a la Urbanització El Molí, carrer d'Alborán, s/n, 03529 Torrevieja (Alacant).  
Fins i activitats:  
«La Fundació té per objecte proporcionar acolliment, cura i atenció, en règim d'internat permanent o temporal a totes aquelles persones torrevellenques i residents en aquesta ciutat que reunisquen, a més, els requisits establits en l'article 6 dels presents estatuts.  
  
La Fundació podrà, inspirada en els principis de la Caritat i Solidaritat Cristiana, d'acord amb el Magisteri de la Santa Església Catòlica, que se situa sota l'advocació de la Immaculada Concepció, patrona seua, dur a terme quantes actuacions siguen conduents al millor assoliment dels seus fins.»  
Beneficiaris:  
«Beneficiaris.  
L'elecció dels beneficiaris s'efectuarà pel Patronat amb criteris d'imparcialitat i no discriminació entre les persones torrevellenques o residents en aquesta ciutat que reunisquen les circumstàncies següents:  
  
Que siguen majors de seixanta-cinc anys, o en cas de matrimonis, almenys un dels cònjuges haurà de tindre l'edat legal establida per a la jubilació. No obstant això, el Patronat valorarà cada cas, podent excepcionalment admetre beneficiaris amb una edat no inferior a 60 anys.  
  
Que no patisquen malaltia infectocontagiosa, o qualsevol altra de tipus físic o psíquic, degudament acreditades, que impossibilite prestar-li l'adequada atenció per resultar perillosa per a la salut o alteració de la convivència i tranquil·litat dels residents.  
Que se sotmeten als reconeixements mèdics que es determinen.  
Que puguen valdre's per si mateixos en el moment de l'ingrés i gaudisquen de plenes facultats psíquiques.  
Aquells que, tenint les seues capacitats d'obrar i entendre limitades, hagen sigut declarats incapaces i compten amb un tutor legal.  
Si durant l'estada, es detectara una deterioració psíquica, degudament acreditat, que afecte les seues capacitats, haurà d'iniciar-se l'oportú procés d'incapacitació i posterior nomenament de tutor.  
Excepcionalment, el Patronat en aplicació dels fins fundacionals, podrà admetre beneficiaris amb circumstàncies especials.  
Ningú podrà al·legar, ni individualment ni col·lectivament davant la Fundació o el seu Patronat, cap dret al gaudi dels seus beneficis, abans que foren concedits, ni imposar-ne l'atribució a persones determinades.»  
  
- Resolució de 23 de desembre de 2022, de la secretària autonòmica de Justícia i Administració Pública, de la Conselleria de Justícia, Interior i Administració Pública, es va acordar inscriure en el Registre de Fundacions de la Comunitat Valenciana, l'entitat denominada «Fundació de la Comunitat Valenciana per a la formació i ocupació del sector del metall de la província d'Alacant», amb domicili en el número 256A, aquesta es classifica de caràcter docent, amb domicili al carrer Benijófar 4-6 del polígon industrial d'Aigua Amarga, 03107 Alacant.  
  
Fins i activitats:  
«Article 6. Objecte i fins de la Fundació.  
La fi de la Fundació és preferentment l'impuls de la formació professional i empresarial, així com el desenvolupament, protecció, promoció i foment d'activitats en suport de l'increment de les qualificacions professionals i millora de l'ocupabilitat, redundant tot això en benefici de la competitivitat del sector del metall.»  
Beneficiaris:  
«Article 12. Beneficiaris.  
Són beneficiaris de la Fundació de la Comunitat Valenciana per a la formació i l'ocupació del sector del metall de la província d'Alacant, totes les persones físiques i jurídiques incloses en els programes desenvolupats per la Fundació.  
Els drets i obligacions dels beneficiaris seran els assenyalats en els corresponents programes de la Fundació.  
La Fundació atorgarà les seues beques, premis o ajudes amb criteris d'imparcialitat, no discriminació i objectivitat.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat: «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 9 de gener de 2023.- La secretària autonòmica de Justícia i Administració Pública (p. d.c. R 02.08.2019; DOGV 8606, de 05.08.2019): Isabel Gemma Fajardo García.